|  |  |  |
| --- | --- | --- |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΝΙΚΗ ΓΡΑΜΜΑΤΕΙΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ, ΚΑΤΑΡΤΙΣΗΣ, ΔΙΑ ΒΙΟΥ ΜΑΘΗΣΗΣ ΚΑΙ ΝΕΟΛΑΙΑΣ** |  |  |

 ΚΕΝΤΡΟ ΔΙΑ ΒΙΟΥ ΜΑΘΗΣΗΣ

ΔΗΜΟΥ ΑΓΙΟΥ ΝΙΚΟΛΑΟΥ

Από το Κέντρο Δια Βίου Μάθησης – Νέα Φάση του Δήμου Αγίου Νικολάου γνωστοποιείται ότι ξεκίνησαν τα μαθήματα του 1ου τμήματος Εναλλακτικές Μορφές Τουρισμού διάρκειας 12 ωρών. Τα μαθήματα γίνονται κάθε Δευτέρα και Τετάρτη, τις ώρες 7-9 μ.μ. με εξ αποστάσεως εκπαίδευση. Αν ενδιαφέρεστε να πάρετε μέρος στο 2ο τμήμα του προγράμματος παρακαλώ να δηλώσετε συμμετοχή. Οι ενδιαφερόμενοι μπορούν να αναζητήσουν τις σχετικές αιτήσεις στην ιστοσελίδα του Δήμου Αγίου Νικολάου, στα δελτία τύπου και ακολούθως να την προωθήσουν στο mail kdvmagiounikolaou@gmail.comΕπίσης γίνεται γνωστό ότι ολοκληρώθηκε με επιτυχία και αυτός ο κύκλος μαθημάτων που εντάσσονται στο εκπαιδευτικό πρόγραμμα του Κέντρου Δια Βίου Μάθησης του Δήμου Αγίου Νικολάου. Πρόκειται για μαθήματα που απευθύνονται σε όλους ανεξαιρέτως τους ενήλικες και περιλαμβάνουν διάφορα θεματικά πεδία. Στο Δήμο μας οργανώθηκαν τμήματα εκμάθησης ξένων γλωσσών (Αγγλικών , Γαλλικών, Ισπανικών, Ιταλικών, Γερμανικών), Διακοσμητικής, τμήματα πληροφορικής και υπολογιστών τα οποία προσέφεραν πολύτιμες υπηρεσίες στην καθημερινή ζωή των ανθρώπων που τα παρακολούθησαν και ωφελήθηκαν από αυτά. Στην πόλη μας επίσης λειτούργησαν τμήματα εκπαίδευσης και εκμάθησης της Ελληνικής γλώσσας που απευθύνονται σε πρόσφυγες και μετανάστες που φιλοξενούνται στην περιοχή μας και προσπαθούν να ενταχθούν στον κοινωνικό ιστό. Επίσης ιδιαίτερα σημαντική υπήρξε η στήριξη των Κρατουμένων στις φυλακές της περιοχής μας με τη δημιουργία τμημάτων συμβουλευτικής υποστήριξης .

Επίσης ενημερώνουμε τους εκπαιδευόμενους που συμμετείχαν στα προγράμματα του Κέντρου Δια Βίου Μάθησης ,«Βασικά Ισπανικά Α1» και « Ιταλικά για τον Τουρισμό Α1- Α2» ότι μπορούν να παραλάβουν τις βεβαιώσεις παρακολούθησης από το ΡΕΧ ( γ΄ όροφος) . Για περισσότερες πληροφορίες μπορείτε να απευθύνεστε στην Κα Μαρία Παρασκευιώτη στο τηλ. 2841022480

Το έργο συγχρηματοδοτείται από την Ελλάδα και την Ευρωπαϊκή Ένωση( Ευρωπαϊκό Κοινωνικό Ταμείο) μέσω του επιχειρησιακού προγράμματος «Ανάπτυξη Ανθρώπινου Δυναμικού Εκπαίδευση Και Δια Βίου Μάθηση»